แนวโน้มหุ้นสัปดาห์หน้ายังผันผวน
กสิกรไทย ประเมินแนวโน้มหุ้นไทยยังผันผวนต่อเนื่อง จับตาการประกาศตัวเลขเศรษฐกิจสหรัฐและผลประชุมเฟด
29 ต.ค. 2565

กสิกรไทย ประเมินแนวโน้มหุ้นไทยยังผันผวนต่อเนื่อง จับตาการประกาศตัวเลขเศรษฐกิจสหรัฐและผลประชุมเฟด 
บริษัทหลักทรัพย์กสิกรไทย จำกัด และบริษัทศูนย์วิจัยกสิกรไทย ประเมินแนวโน้มดัชนีตลาดหุ้นไทยสัปดาห์ระหว่างวันที่ 17-21 มิ.ย. 2556 มองว่า ดัชนีน่าจะยังคงผันผวน โดยจับตามองรายงานตัวเลขเศรษฐกิจสหรัฐฯ ที่สำคัญ อาทิ ดัชนีราคาผู้บริโภค เครื่องชี้ที่อยู่อาศัย รวมทั้ง ผลการประชุมคณะกรรมการนโยบายการเงินของธนาคารกลางสหรัฐฯ (FOMC) ทั้งนี้ บริษัทหลักทรัพย์กสิกรไทย จำกัด คาดว่า ดัชนีจะมีแนวรับที่ 1,422 และ 1,337 ขณะที่แนวต้านคาดว่า จะอยู่ที่ 1,488  และ 1,494 ตามลำดับ
สำหรับสัปดาห์ที่ผ่านมา ดัชนีตลาดหุ้นไทยปรับร่วงลง โดยมีแรงขายจากต่างชาติ จากความกังวลเกี่ยวกับการปรับลดขนาดการซื้อสินทรัพย์ของเฟด ทั้งนี้ ดัชนีหุ้นไทยปิดที่ระดับ 1,458.68 จุด ลดลง 3.80% จากสัปดาห์ก่อน ด้านมูลค่าการซื้อขายเฉลี่ยต่อวันเพิ่มขึ้น 10.88% จากสัปดาห์ก่อน มาอยู่ที่ 63,983.15 ล้านบาท โดยนักลงทุนสถาบันและนักลงทุนรายย่อยนักลงทุนสถาบันซื้อสุทธิ ขณะที่นักลงทุนต่างชาติและบัญชีบริษัทหลักทรัพย์ขายสุทธิ ส่วนตลาดหลักทรัพย์ MAI ปิดที่ 421.52 จุด ลดลง 7.39% จากสัปดาห์ก่อน
ตลาดหุ้นไทยปรับเพิ่มขึ้นในวันจันทร์ โดยมีแรงซื้อคืนจากนักลงทุน ก่อนที่จะปรับร่วงลงต่อเนื่องในช่วงที่เหลือของสัปดาห์ ตามตลาดหุ้นในภูมิภาค โดยได้รับแรงกดดันจากการไหลออกของเงินทุน รวมทั้งการบังคับขาย (Force sell) ในบัญชีมาร์จิน นอกจากนี้ ตลาดยังได้รับแรงกดดันจากการที่ธนาคารโลกปรับลดประมาณการการขยายตัวเศรษฐกิจโลกในปีนี้ลงจาก 2.4% เหลือ 2.2% อย่างไรก็ดี ตลาดหุ้นไทยฟื้นตัวในวันศุกร์ โดยมีแรงซื้อกลับจากนักลงทุน หลังตัวเลขเศรษฐกิจสหรัฐฯ ออกมาดี